| **Svetlana Cichanovskajablrs. *Святлана Ціханоўская*** |
| --- |
|  |
| Visas vardas | Svetlana Georgievna Pylypčiuk |
| Gimė | 1982 m. rugsėjo 11 d. (40 metų)Mikaševičai, Baltarusija |
| Gyven. vieta | Vilnius |
| Sutuoktinis (-ė) | Sergejus Cichanouskis |
|  |
| Alma mater | Valstybinis Mozyro pedagoginis universitetas |
|  |
|  **Vikiteka** | Sviatlana Cichanouskaja |

**Sviatlana Cichanouskaja** (arba **Svetlana Tichanovskaja**) (blrs. *Святлана Ціханоўская*, g. 1982 m. rugsėjo 11 d. Mikaševičuose) – Baltarusijos aktyvistė, politikė.

2020 m. Baltarusijos prezidento rinkimų kandidatė, nuo 1994 m. prezidento pareigas einančio A. Lukašenkai oponentė.

Biografija
----------

Mikaševičuose baigė vidurinę mokyklą. Nuo 2000 m. studijavo anglų ir vokiečių k. pedagogiką Mozyro valstybiniame pedagoginiame universitete. Po studijų dirbo anglų kalbos mokytoja ir vertėja. Keletą vasarų dirbo vertėja Airijoje, organizacijoje Chernobyl Children’s Life Line.

2020 m. Baltarusijos prezidento rinkimai
----------------------------------------

*Pagrindinis straipsnis – 2020 m. Baltarusijos prezidento rinkimai*.
Prieš tapdama politike, dirbo mokytoja. Vyras – Baltarusijos aktyvistas, Youtube kanalo vedėjas Sergejus Cichanouskis, suimtas prieš pat 2020 m. prezidento rinkimus.

2020 m. gegužės 29 d. suėmus Sergejų, pranešė į prezidentus kandidatuosianti vietoje jo, iš meilės savo įkalintam vyrui. 2020 m. liepos 14 d. rinkimų komisijoje įregistruota nepriklausoma kandidate. Ją parėmė kiti A. Lukašenkos suimti oponentai, Valerijus Cepkalo ir Viktoras Babaryka. Prie S. Cichanovskajos rinkimų kampanijos prisijungė V. Babarykos štabo vadovė Marija Kolesnikova ir V. Cepkalo žmona Veronika Cepkalo. Trys moterys tapo rinkimų kampanijos simboliu.

A. Lukašenka replikavo, kad Baltarusijos neįmanoma valdyti moteriai, neva šalis tam nepasiruošusi. S. Cichanovskaja susilaukė grasinimų, jos vaikai saugumo sumetimais buvo išvežti į užsienį.

Svarbiausiu tikslu deklaravo laisvų ir sąžiningų rinkimų surengimą. Tapusi prezidente žadėjo per 6 mėn. surengti naujus šalies parlamento rinkimus.

Po rinkimų, kuriuose pagal valdžios organų skaičiavimus A. Lukašenkai surinkus 80%, o S. Cichanovskajai 10% balsų, Baltarusijoje prasidėjo masiniai protestai ir žmonių pasipriešinimas rinkimų klastotėms.

Rugpjūčio 10 d. buvo sulaikyta centrinio rinkimų komiteto būstinėje, ten pralaikyta ~7 val. Naktį į rugpjūčio 11 d. nuvežta į Lietuvą, į kurią anksčiau buvo išsiųsti jos vaikai.

Šaltiniai
---------

1. ↑
2. ↑  Ex-teacher hopes to free Belarus from president’s iron fist, Associated Press (2020-08-04).
3. ↑  Bennetts, Marc (2020-06-06). Written at Moscow. „Svetlana Tikhanovskaya: Housewife steps into election fight with Belarus strongman Lukashenko". *The Times* (London). Nuoroda tikrinta 2020-08-06.  Nežinomas parametras `|url-access=` ignored (pagalba)
4. ↑  Tsikhanouskaya: Belarus Authorities Are Scared Because So Many People Oppose Them, Radio Free Europe/Radio Liberty (2020-08-04).
5. ↑
6. ↑  The female politicians of Belarus taking on a male president who has been in power for more than two decades
7. ↑  In Belarus, 3 Women Unite to Fight Strongman Lukashenko
8. ↑  Wife of jailed blogger steps up to fight Lukashenko of Belarus
9. ↑  In Belarus, three women unite to fight strongman Lukashenko
10. ↑  Belarus rally for presidential challenger largest in years Archyvuota kopija 2020-07-22 iš Wayback Machine projekto.
11. ↑  «У Лукашэнкі вельмі нізкі рэйтынг». Што Ціханоўская сказала ў сваім першым выступе на тэлевізіі. ВІДЭА
12. ↑  L.Linkevičius: S.Cichanouskajos vaizdo įrašai, kuriuose ji ragina nesipriešinti, nufilmuoti ją sulaikius